stanford-oval/wikipedia huggingface dataset:
יונת ואלכסנדר סנד
יונת סנד

יונת סנד נולדה בשם ינינה (יאנקה) יעל זק ב-11 באוגוסט 1926 בעיר צ'נסטוחובה שבפולין, בתו היחידה של יוסף זק, ששימש בעיר מורה לשפות קלאסיות וספרות פולנית בבית ספר תיכון שנמנה עם רשת הגימנסיות היהודיות.
עם פרוץ מלחמת העולם השנייה ב-1939 נמצא אביה בוורשה, והאם והבת הצטרפו אליו בנובמבר 1940, ערב סגירת הגטו.
ינקה נמנתה עם תלמידי גימנסיית המחתרת 'דרור', שאביה – מאוחר יותר חבר הארגון היהודי הלוחם – נמנה עם מייסדיה ומוריה. המורה לתנ"ך היה יצחק קצנלסון.
מפברואר 1943 – לאחר ההתקוממות הראשונה בגטו שבינואר אותה שנה – שהו שלושת בני המשפחה ב'צד הארי', במחבואים ובתפקידי מחתרת.
אחרי המלחמה שהתה יונת תקופת-מה בלודז', וערכה את ביטאון התנועה החלוצית דרור. לאחר מכן למדה ספרות צרפתית ופילוסופיה באוניברסיטת ז'נבה.
עם פרוץ מלחמת העצמאות הפסיקה את לימודיה כדי להצטרף אל אלכסנדר סנד – שהיה בשליחות באירופה כאחד ממארגני 'הבריחה' והעלייה הבלתי-לגאלית, והחליט לשוב מיד לארץ – והגיעה יחד איתו, בדרכים בלתי לגאליות, לארץ ולקיבוצו רביבים.
זכתה פעמיים בפרס היצירה לסופרים ומשוררים שנוסד על ידי ראש הממשלה לוי אשכול.
סנד תרגמה מצרפתית מיצירותיהם של פייר שודרלו דה לאקלו, פייר קורניי, ז'אן-פול סארטר, נטלי סארוט ואונורה דה בלזק.
כן פרסמה מספר מאמרים ורשימות על דמויות ונושאים בספרות.
בנוסף, הייתה מורה בתיכון ומרצה בחוג לספרות של אוניברסיטת בן-גוריון.
נפטרה ב-7 בדצמבר 2014. יונת ואלכסנדר קבורים בבית העלמין בקיבוץ רביבים, לימינה ולשמאלה של מצבתו הצבאית של בנם יואב.
יצירתם > כתיבה משותפת

ספריהם שנכתבו ביחד:
אדמה ללא צל: רומאן, תל אביב: הקיבוץ המאוחד, תשי"א-1950; עם רישומים מאת אריה נבון (יצא שוב בתשכ"ו; תשכ"ט-1968; תשל"ז-1977; בהוצאת משרד הביטחון – ההוצאה לאור, תשמ"ה-1985; בהוצאת אריאל, 2001); זוכה פרס אוסישקין; תורגם ליידיש ב-1953 ויצא בהוצאת הוצאת פועלים; תורגם לפורטוגזית ב-1956 ויצא בהוצאת בית מ' אנילביץ' בריו דה ז'ניירו.
ימיהם הפרוצים לרוח: רומן, תל אביב: הוצאת הקיבוץ המאוחד, תשי"ט-1958.
הכתה החמישית: רומאן, תל אביב: הקיבוץ המאוחד, תשט"ו.
שני האחרונים נכללו מאוחר יותר בקובץ:
בין המתים ובין החיים, תל אביב: הקיבוץ המאוחד, תשכ"ד – זוכה פרס ברנר.
הניסיון הנוסף, תל אביב: הקיבוץ המאוחד, תשכ"ט-1968 (יצא שוב בהוצאת משרד הביטחון – ההוצאה לאור, תשל"ב); תורגם לאנגלית ב-1981 ויצא בהוצאת המכון לתרגום ספרות עברית.
טנדו, תל אביב: הקיבוץ המאוחד, תשל"ד-1973.
כבר ארץ נושבת, פורסם בשנת 1982 בהוצאת הקיבוץ המאוחד (זוכה פרס ברנר)
נקרא לו ליאון, הקיבוץ המאוחד, תשמ"ה-1985; זוכה פרס עגנון.
אואזיס, ירושלים: הקיבוץ המאוחד, תשמ"ח-1988.
יומן של זוג מאוהב, תל אביב: הקיבוץ המאוחד, 1992.
במדבר מלון אורחים (אחרית דבר: דן מירון), תל אביב: הקיבוץ המאוחד, 1998.
על ערמונים, טווסים ופתקים משמיים, תל אביב: הקיבוץ המאוחד, 2004.
לאן ומאין: מבחר, תל אביב: הקיבוץ המאוחד, תשל"ה.
בחורף 1969–1970 ייצגו את ישראל בתוכנית הכתיבה הבינלאומית של אוניברסיטת איווה בארצות הברית. בשנים 1985–1992 שהו פעמים אחדות כסופרים-אורחים ב-Oxford Centre for Postgraduate Hebrew Studies.
יצירתם > ספר מאת יונת סנד

יונת סנד, קאז'יק, תל אביב: הוצאת הקיבוץ המאוחד, 2009.
תרגומיהם

"זכות הילד לכבוד" (מפולנית: יונת ואלכסנדר סנד), כתבים / יאנוש קורצ'אק, תל אביב: הקיבוץ המאוחד, 1996-2006.
סחור סחור: שיחות עם לוחמים מגטו ורשה / אנקה גרופינ'סקה (מפולנית: יונת ואלכסנדר סנד), בני ברק: הקיבוץ המאוחד, c2002.
תרגומיהם > תרגומים מאת יונת סנד

דרכי הרעב / ז'ורג'ה אמאדו (תרגמה: יונת סנד), תל אביב: הקיבוץ המאוחד, תשי"ג.
עידן החשד: מסות על ספרות / נאטאלי סארוט (מצרפתית: יונת סנד), תל אביב: הקיבוץ המאוחד, תשל"ב.
יחסים מסוכנים / שודרלו דה לאקלו (תרגמה מצרפתית והוסיפה אחרית דבר יונת סנד), תל אביב: הקיבוץ המאוחד: המועצה הציבורית לתרבות ולאמנות: המפעל לתרגום ספרות מופת, תשל"ה. (יצא שוב ב-1987.)
גיל התבונה / ז'אן-פול סארטר (תרגמה מצרפתית יונת סנד), תל אביב: ספרית פועלים והקיבוץ המאוחד - המועצה הציבורית לתרבות ולאמנות, המפעל לתרגום ספרי מופת, תשל"ח. (יצא שוב ב-1985.)
ארכה / ז'אן-פול סארטר; תרגמה מצרפתית והוסיפה אחרית-דבר יונת סנד), תל אביב: ספרית פועלים והקיבוץ המאוחד - המועצה הציבורית לתרבות ולאמנות, המפעל לתרגום ספרי מופת, תשמ"א-1981. (יצא שוב ב-1983 וב-1986.)
מוות בלב / זאן-פול סארטר (תרגמה מצרפתית והוסיפה אחרית דבר: יונת סנד), תל אביב: הקיבוץ המאוחד וספרית פועלים, 1985.
מאמרים על השירה הדרמטית / פייר קורניי (תרגום והערות: יונת סנד; מבוא: אלי רוזיק), תל אביב: הקיבוץ המאוחד, תש"ן-1989.
פירות הזהב / נאטאלי סארוט (מצרפתית: יונת סנד), תל אביב: ספרית מעריב, תשנ"א-1991.
אבא גוריו / אונורה דה-באלזאק (מצרפתית: יונת סנד; עם אחרית דבר מאת רות עמוסי), תל אביב: הקיבוץ המאוחד, תשנ"ג-1992. (יצא שוב ב-1997.)
לקריאה נוספת

שולה קשת, 'הקלפים הכוזבים של הדור השלישי: השיח הקולקטיבי בשתי יצירות של ספרות הקיבוץ: הרומן "אדמה ללא צל" מאת יונת ואלכסנדר סנד', שורשים, י', 1997.
מלכה שקד, '"יומן של זוג מאוהב" ליונת ואלכסנדר סנד', עלי-שיח, 33, 1993.
אורציון ברתנא, 'בהגנה או בהתקפה', על "יומן של זוג מאוהב" ליונת ואלכסנדר סנד', שמונים, 1993.
יורם קניוק, 'צומת הצודק והיפה': על יונת ואלכסנדר סנד, "כבר ארץ נושבת", מעריב, מרץ 1981.
אברהם בלאט, 'אדם ומדבר': על "כבר ארץ נושבת", מאזנים, נ"ג, 1, 1981. (המאמר זמין לצפייה במאגר JSTOR לאחר הרשמה)
איזה פרליס, 'בין מדבר לארץ נושבת': על יונת ואלכסנדר סנד, כבר ארץ נושבת", על המשמר, מרץ 1981.
הולדתה של אומה

ערך זה עוסק בסרט ראינוע מ-1915. אם התכוונתם לסרט קולנוע מ-2016, ראו .
| --- | --- |

 מבוסס על:  The Clansman 
 בימוי:  ד. וו. גריפית' 
 הופק בידי:  ד.וו גריפית', הארי איטקן
 תסריט:  ד.וו גריפית', תומאס דיקסון פרנק וודס
 עריכה:  ד. וו. גריפית' 
 שחקנים ראשיים:  ליליאן גיש הנרי וולטהול מרים קופר
 מוזיקה:  ג'וזף קארל ברייל 
 צילום:  בילי ביצר 
 מדינה:  ארצות הברית ארצות הברית
 חברת הפקה:  David W. Griffith Corp. 
 חברה מפיצה:  ד. וו. גריפית', נטפליקס 
 שיטת הפצה:  בית קולנוע 
 הקרנת בכורה:  8 בפברואר 1915
 משך הקרנה:  187 דק' 
 שפת הסרט:  אנגלית
 סוגה:  סרט דרמה, סרט אילם, סרט מבוסס יצירה ספרותית 
 תקציב:  112,000‏$
 הכנסות:  50,000,000‏$
 דף הסרט ב־IMDb
 
The Birth of a Nation
תמונה מהסרט: השתוללות אנשי הקו קלוקס קלאן
הודעת הנשיא וילסון כפי שמובאת בתחילת הסרט
הולדתה של אומה, הולדת אומה או לידתה של אומה (באנגלית: The Birth of a Nation) הוא סרטו של ד.וו גריפית' בכיכובה של ליליאן גיש מ-1915, אשר נחשב לאחד הסרטים המפורסמים ביותר בעידן הראינוע ונחשב לשובר הקופות הראשון בהיסטוריית הקולנוע. הסרט מבוסס על ספריו של תומאס דיקסון ג'וניור (אנ') "איש הקלאן" (The Clansman: A Historical Romance of the Ku Klux Klan) ו"חברבורות הנמר" (The Leopard's Spots).
מקומו של הסרט בהיסטוריה הקולנועית נקנה בשל איכותו הגבוהה ומידת ההשקעה בו, שלא היו מקובלים באותה תקופה, אך בעיקר זכור הסרט כגורם להקמתה מחדש של התנועה הגזענית האמריקאית — הקו קלוקס קלאן.
השפעות פוליטיות

עם יציאת הסרט החלה בארצות הברית התרפקות על זכרונות העבר, שתרמה, בין השאר, להקמתו מחדש של הקו קלוקס קלאן, כ־50 שנה לאחר דיכויו בידי הנשיא יוליסס ס. גרנט.
נשיא ארצות הברית באותה תקופה, וודרו וילסון, אשר ציטוט מספרו מוצג בתחילת החלק השני הסרט, היה חבר קרוב של דיקסון, מחבר הספר עליו התבסס הסרט. הסרט הוצג מול הנשיא בבית הלבן (והיה לסרט הראשון שהוקרן שם אי פעם). כתב הוליוודי הפיץ לאחר מכן ידיעה כי הנשיא תומך בסרט. וילסון חש כי דיקסון רימה אותו, והכריז שהסרט אינו לטעמו. בזמן המלחמה הוא אסר על הקרנתו.
בתרבות הפופולרית

קטעים קצרים מתוך הסרט שולבו בסרטים רבים ובתוכניות טלוויזיה.
בסרט "אוכפים לוהטים" של מל ברוקס, משנת 1974, הוא משחזר ומגחיך את הסצנות מהסרט בהן מתוארים אנשי הקו קלוקס קלאן.
בשנת 2016 ראה אור סרט בשם זהה, "הולדתה של אומה", של הבמאי נייט פארקר. הוא הסביר שבחר לנכס את שם הסרט מתוך מטרה להיאבק בגזענות ובעליונות לבנה, וכאנטי תזה לסרט המקורי, שהביא לשפיכות דמים.
בשנת 2018 יצא סרטו של ספייק לי "שחור על לבן", אשר סיקוונס הפתיחה שלו, הכולל הופעת קמאו של אלק בולדווין, משלב קטעים מתוך הסרט "הולדתה של אומה". כמו כן, במהלך סרטו של לי נראית התכנסות של אנשי קו קלוקס קלאן בקולורדו הצופים בסרט "הולדתה של זאוס" ומריעים.
הערות שוליים

↑  Five Questions with The Birth of a Nation Director Nate Parker, באתר "Filmmaker Magazine", ‏25 בינואר 2016 (באנגלית).
| --- | --- |
בקרת זהויות :  NLI: 987009156975405171  PLWABN: 9810674605305606  BIBSYS: 4000955  BNE: XX3748969  BnF: cb12509331k (data)  CANTIC: a12014801  GND: 4690617-4  LCCN: n80024150  SUDOC: 084733713  VIAF: 316751777   WorldCat (עם VIAF): 316751777
חשבוניות פיקטיביות בישראל

חשבונית פיקטיבית היא חשבונית הנחזית לכזו שמשקפת עסקה, אך למעשה היא זיוף שמטרתו השתמטות ממס. מסירת חשבונית פיקטיבית היא עבירת מס, וגם השימוש בה בידי מקבלה הוא עבירת מס.
החשבוניות הפיקטיביות משמשות לפשיעה כלכלית, ובזאת הלבנת הון והעלמת מס, בדגש על העלמת מע"מ. בישראל תופעת החשבוניות הפיקטיביות היא בגדר מכת מדינה, ומשמשת כאמצעי הכנסה והעלמת מס בידי ארגוני הפשיעה. לפי דו"ח מבקר המדינה שפורסם בשנת 2014, השימוש והסחר בחשבוניות פיקטיביות גורמים לאוצר המדינה נזק של מיליארדי ש"ח בשנה.
הפיקציה יכולה לבוא לידי ביטוי בכמה אופנים, שהעיקריים בהם: האחד, כאשר החשבונית אינה משקפת עסקה כלל; השני, כאשר הצדדים המופיעים בחשבונית אינם הצדדים האמיתיים לעסקה; השלישי, כאשר השירות המופיע על גבי החשבונית אינו השירות שסופק בפועל.
אופן השימוש בחשבוניות פיקטיביות > גביית מע"מ

ככלל, עסקאות בישראל חייבות במע"מ בשיעור 18%. משיקולי יעילות, גביית המע"מ עבור המדינה נעשית על ידי בעלי העסקים עצמם באופן בו הם גובים מלקוחותיהם תוספת מס של 18% ומעבירים אותה לרשות המיסים. בהתאם, כאשר משלמים בעלי העסקים לספקים, עליהם להוסיף 18% לסכום העסקה (אותו יעביר הספק לרשות המיסים), ועל כן, על מנת למנוע מצב אבסורדי בו כל חוליה בשרשרת האספקה תשלם 18% נוספים, בעל העסק מזדכה על המע"מ ששילם לספק, וזאת באמצעות הגשת חשבונית מס שהוציא לו הספק, לרשות המיסים. המשמעות החשובה לענייננו היא שרשות המיסים למעשה נותנת סכום כסף (או הפחתה בחוב המס) עבור החשבונית.
אופן השימוש בחשבוניות פיקטיביות > שימוש בחשבוניות פיקטיביות להשתמטות מתשלום מע"מ

במצב האמור לעיל, אם לבעל עסק לבניית אתרים לא היו הוצאות, והוא ביצע מכירה בודדת ב-100 ש"ח והוציא ללקוח חשבונית על סך 117 ש"ח, עליו להעביר 17 ש"ח לרשות המיסים (הקרוי מס עסקאות). אילו היו לבעל העסק הוצאות (לצורך ביצוע העסקה, למשל תשלום למדריך בניית אתרים) בסכום 100 ש"ח (117 ש"ח כולל מע"מ), יכול היה להציג לרשות המס את החשבונית שקיבל מהספק ולקזז את 17 הש"ח ששילם לספק (הקרוי מס תשומות) מסכום המע"מ שעליו לשלם לרשויות המס.
עם זאת, לבעל העסק בדוגמה לא היו הוצאות, שכן, לצורך העניין, הוא למד לבנות אתרים בעצמו. אם ברצונו להשתמט באופן פלילי מהעברת המע"מ שקיבל מהלקוח לרשות המיסים, עליו ליצור מצג שווא כאילו היו לו הוצאות, ולשם כך הוא נדרש לחשבונית פיקטיבית, עליה ייכתב, למשל, כי שילם לעסק אחר 100 ש"ח בתוספת 17 ש"ח מע"מ, על אף שלא הייתה כל עסקה בינו לבין העסק האחר. לרוב, בעל העסק האחר מקבל סכום כסף מסוים עבור החשבונית הפיקטיבית שהנפיק, ובמקרים אחרים מדובר בבעל עסק המצוי בחובות או הנסחט על ידי ארגון פשיעה.
האופן האמור לעיל מאפשר להשתמט מתשלום מע״מ. עם זאת, ניתן במקרים מסוימים לקבל סכום כסף מרשות המיסים בעבור החשבוניות, כך שההונאה אינה מוגבלת רק להפחתת חוב המס. זאת, מאחר שגם אילו בעל עסק שילם לספקים, אך לא הכניס כלל כסף, במקרים מסוימים הוא זכאי לקבל מרשות המיסים את המע"מ עליו שילם בעבור החשבונית. לדוגמה, נניח שאדם פתח עסק למכירת נעליים, קנה מלאי בגובה 1,000 ש"ח, שילם עליו מע"מ בגובה 170 ש"ח, אך לא הצליח למכור את הנעליים ולהכניס כסף. במקרה כזה, אותו אדם יקבל מרשות המיסים, נכון לספטמבר 2022, את סכום המס הנקוב בחשבונית שקיבל מהספק. מצב זה, במקרים מסוימים, מאפשר לגשת עם חשבוניות פיקטיביות לרשות המיסים, ולקבל כסף, במנותק מהשאלה האם קיים לבעל העסק חוב מס והאם יש לו הכנסות.
אופן השימוש בחשבוניות פיקטיביות > שימוש בחשבוניות פיקטיביות במקרים אחרים

חשבונית יכולה להיחשב כפיקטיבית גם במקרים נוספים. כך למשל, כאשר השירות או הסחורה המופיעים על גבי החשבונית הם אינם השירות או הסחורה שסופקו בפועל (למשל, חשבונית עבור רכישת סוכריות כאשר בפועל נמכרו כדורי אקדח). הדבר נועד למנוע מצב בו עסקאות לא חוקיות מוסתרות מרשויות החוק באמצעות הצגתם לרשויות המס כעסקאות לגיטימיות, וזאת על אף שהלכה למעשה לא הועלם מס מהקופה הציבורית.
המצב המשפטי

הוצאת חשבונית פיקטיבית בכוונה תחילה מהווה עבירה פלילית לפי סעיף 220(6) לפקודת מס הכנסה [נוסח חדש], שנוסחו הוא:
"אדם אשר במזיד, בכוונה להתחמק ממס או לעזור לאדם אחר להתחמק ממס, עבר אחת העבירות המנויות להלן, דינו - מאסר שבע שנים או קנס כאמור בסעיף 61(א)(4) לחוק העונשין ופי שניים מסכום ההכנסה שהעלים, שהתכוון להעלים או שעזר להעלים, או שני הענשים כאחד; ואלו הן:"

... (6) הציג מסמך כוזב למשלם ההכנסה לצורך מניעת ניכוי מס במקור או הפחתתו.
וכן עבירה פלילית לפי סעיף 117(א)(5) לחוק מס ערך מוסף, תשל"ו-1975 המכונה "חוק מע"מ":
"מי שהפר כמפורט להלן הוראה מהוראות חוק זה או התקנות על פיו, דינו - מאסר שנה:"

... (5) הוציא חשבונית מס בלי שהיה זכאי לעשות כן או לאחר שנאסר עליו לעשות כן;
מעבר לכך, ובשל היקף התופעה הנרחב, חוקמס ערך מוסף מקנה סמכות לרשות המיסים להטיל סנקציה אזרחית על מי שהוציא את חשבונית המס, ועל מי שניכה באמצעות החשבונית מס תשומות. כך, בהתאם לסעיף 50(א) לחוק מע"מ, אדם שהוציא חשבונית פיקטיבית יהיה חייב בסכום המס הכפול מהסכום המופיע על גבי החשבונית. לדוגמה, במקרה שבעל עסק מוציא חשבונית פיקטיבית על סך 100 ש"ח, שסכום המס בה הוא 17 ש"ח, רשות המיסים רשאית לחייב אותו במס בגובה 34 ש"ח. סנקציה זו מכונה "כפל מס".
באופן דומה, בהתאם לסעיף 50(א1) לחוק מע"מ, רשות המיסים רשאית לחייב בכפל מס עוסק שניכה מס תשומות הכלול בחשבונית פיקטיבית (כלומר, שהציג חשבונית על הוצאה מסוימת שלא התרחשה בפועל, או שלא התרחשה באופן המוצג על גבי החשבונית). יובהר, כי במקרה שהוצאה חשבונית פיקטיבית, הרשות רשאית לחייב בכפל מס גם את מוציא החשבונית, וגם את מקבל החשבונית, כך שלמעשה סכום המס העונשי מגיע לפי 4 מהסכום המופיע על גבי החשבונית.
סנקציה נוספת הנמצאת בשימוש נרחב על ידי רשות המיסים היא פסילת ספרים, וקנס בגין פסילת ספרים בגובה 1% ממחזור העסק, וזאת מכוח הוראות מס הכנסה (ניהול פנקסי חשבונות), תשל"ג-1973.
הסנקציות האמורות אינן באות במקום ענישה פלילית, אלא בנוסף לה. במקרים רבים, אנשים שנמצאו אשמים בעבירות הנוגעות לחשבוניות פיקטיביות ואף ריצו את עונשם, חויבו גם במישור האזרחי על ידי רשויות המס.
היקף התופעה

תופעת החשבוניות הפיקטיביות בולטת במיוחד בענף הבנייה. זאת, בין היתר בשל כך שמקור מרכזי להון השחור בענף הוא מהעסקת שוהים בלתי חוקיים. מנתוני רשות המיסים, בשנת 2021 יצאו בסך הכול 365 שומות עם חשד לקיזוז חשבוניות פיקטיביות במשק כולו, בסכום כולל של יותר מ-1.1 מיליארד שקל. מתוך כל אלה, 116 שומות יצאו בענף הבנייה, בסכום כולל של כמעט 229 מיליון שקל - 32% מסך כל השומות שהוצאו עם חשד לקיזוז חשבוניות פיקטיביות בשנת 2021.
מעבר לענף הבנייה, התופעה מצויה גם בתחומים נוספים, כגון כוח אדם, ניקיון, ושמירה. זאת מכיוון שמדובר בענפים שיש בהם ערך מוסף גבוה ושימוש רב בעובדים המועסקים שלא כדין, ועל כן יש צורך בכיסוי העלויות הכרוכות בהעסקתם באמצעות ניכוי חשבוניות פיקטיביות.
מודל חשבוניות ישראל

מודל חשבוניות ישראל נועד לצמצם את תופעת החשבוניות הפיקטיביות. במסגרת המודל נקבע כי רשות המיסים תנפיק מספרי הקצאה לחשבוניות באמצעות מערכת מקוונת. מספרי הקצאה אלה יידרשו כתנאי לניכוי מס התשומות בעסקאות שמעל לתקרה שנקבעה בחוק (25,000 ש"ח לשנת 2024), ובהתאם למתווה הרשום בחוק. מודל "חשבוניות ישראל" יכנס לתוקף ב-5 במאי 2024.
מספר הקצאה הוא מספר ייחודי לחשבונית ספציפית במבנה של 9 ספרות, שמתקבל מרשות המיסים. מספר ההקצאה יופיע על גבי החשבונית בנוסף למספר האסמכתא של החשבונית. כדי לקבל מספרי הקצאה יש להירשם לשירותים הדיגיטליים של רשות המיסים. לאחר מכן ניתן לקבל מספר הקצאה באמצעות תוכנה להפקת חשבוניות המחוברת לשירותי רשות המיסים, או באמצעות יישום ייעודי באתר האינטרנט של הרשות.
החל מ-5 במאי 2024, עוסק שקיבל חשבונית מס מעוסק אחר, בסכום גבוה מ-25 אלף שקל לפני מע"מ (בשנת 2024), יוכל לנכות את המע"מ הגלום בחשבונית רק אם יש לה מספר הקצאה. הסכום הקובע לקבלת מספר הקצאה יירד בהדרגה: 20 אלף שקל ב-2025, 15 אלף שקל ב-2026, 10,000 שקל ב-2027 ו-5,000 שקל ב-2028. בשלב ראשון, כל בקשה למספר הקצאה תיענה בחיוב. החל מ-1 בינואר 2025, רשות המיסים תתחיל לבחון כל בקשה, ותסרב להעניק מספר הקצאה במקרים שבהם עולה חשד כי מדובר בעסקה פיקטיבית.
הערות שוליים

↑  החשבוניות הפיקטיביות הן מכת מדינה, באתר הארץ, 7 בדצמבר 2009
↑  אלה לוי-וינריב, ‏אישום: ניהל ארגון פשיעה ישראלי מספרד להפצת חשבוניות פיקטיביות בישראל, באתר גלובס, 12 בינואר 2022
↑  מבקר המדינה, דו"ח מבקר המדינה 64א
↑  אלה לוי-וינריב, ‏הפסד נוסף לניסים דז'לדטי: ישלם לרשות המסים עוד כ-9.6 מיליון שקל, באתר גלובס, 7 בספטמבר 2022
↑  דוד רוזנטל‏, חשבוניות פיקטיביות בענף הבנייה: כך עובדת השיטה, באתר וואלה, 26 במאי 2022
↑  יובל ניסני, ‏אחת מכל שלוש חשבוניות פיקטיביות ב־2021 היא מענף הבנייה | בלעדי, באתר גלובס, 18 במאי 2022
↑  אלה לוי-וינריב, ‏חובת דיווח על קריפטו ומה עוד: אלה המלצות הצוות למאבק בהון השחור, באתר גלובס, 23 במאי 2022
↑  מס ערך מוסף, באתר רשות המיסים
↑  רוני אלפרן, כך תיערכו בצורה הטובה ביותר לרפורמת חשבוניות ישראל, באתר כלכליסט, 17 באפריל 2024
↑  כל מה שעסקים צריכים לדעת על חשבוניות ישראל, באתר Taxes
↑  גד ליאור, על אף ההתנגדויות - חוק החשבוניות ייכנס לתוקף: כך זה יעבוד, באתר ynet, 25 באפריל 2024
האגודה הישראלית נגד ניסויים בבעלי חיים

לוגו האגודה הישראלית נגד ניסויים בבעלי חיים
האגודה הישראלית נגד ניסויים בבעלי חיים היא אגודה לזכויות בעלי חיים שנוסדה בשנת 1983 בישראל. מטרות האגודה הן לקדם את הגישה לפיה ניתן לחדול משימוש בבעלי חיים לצרכים מדעיים ולצמצם את הניסויים בבעלי חיים בישראל עד לביטולם המוחלט.
בין השאר האגודה תרמה לסגירת חוות הקופים לניסויים במושב מזור, ופועלת להפסקת תרגול פרוצדורות רפואיות בכלבים חיים, הפסקת השימוש בקופים במחקרי מוח ועוד.
האגודה מבצעת פעילות הסברה שוטפת על מנת ליידע את הציבור במתרחש בין כותלי המעבדות ולעודד הימנעות מפגיעה בבעלי חיים במדע ובחברות הקוסמטיקה.
הישגי האגודה

ביטול הקמת חווה מסחרית לגידול קופים לניסויים בקיבוץ אור הנר.
איסור על ביצוע ניסויים בבעלי חיים בבתי ספר תיכוניים.
הפסקת השימוש בבעלי-חיים לצורכי הוראה בבית הספר לרפואה של הטכניון, והפחתה משמעותית של ניסויים בבעלי חיים באוניברסיטת תל אביב ובאוניברסיטת בן-גוריון בנגב.
הפסקת העברת כלבים וחתולים ממכלאות עירוניות למעבדות ניסויים.
הפקת עלון צרכנות, ובו רשימת חברות הקוסמטיקה שאינן בודקות את מוצריהן בבעלי חיים.
קיום עצרת הזדהות שנתית עם בעלי החיים במעבדות, בהשתתפות אמנים ואישי ציבור, וכן עצרות מחאה נוספות.
קידום השימוש בחלופות לניסויים בבעלי חיים במעבדות, במיוחד לצורכי הוראה.
חשיפת סרט וידאו המתעד ניסוי שבוצע בקופים באוניברסיטה העברית בירושלים והפצתו באמצעי התקשורת.
נבחרת קולומביה בכדורסל

| --- | --- |
קולומביה
 מידע כללי
 הצטרפות:  1939
 השתייכות:  פיב"א אמריקה
 דירוג פיב"א (26 בנובמבר 2024):  56       ‎+2‏
  - ניקוד פיב"א:  205.4
 
 אליפות העולם בכדורסל
 הופעות:  1 (הראשונה ב-1982)
 ההישג הטוב:  מקום שביעי (1982)
 אליפות אמריקה בכדורסל
 הופעות:  2 (הראשונה ב-2017)
 ההישג הטוב:  מקום תשיעי (2022)
 
נבחרת הגברים של קולומביה בכדורסל היא נבחרת הכדורסל הלאומית של קולומביה. היא נחשבת לאחת הנבחרות החלשות ביבשת אמריקה ובעולם. הדירוג הנוכחי של נבחרת קולומביה ברשימת הדירוג של פיב"א לנבחרות גברים, הוא המקום ה-56 בעולם, נכון ל-26 בנובמבר 2024, עלייה של 2 מקומות לעומת דירוג קודם.
בשנת 1982 אירחה קולומביה את אליפות העולם בכדורסל ולכן השתתפה בטורניר כמארחת. כמו כן, עקב היותה המארחת היא העפילה אוטומטית לשלב בית הגמר. בשלב זה היא הובסה בכל ששת משחקיה בהפרש ממוצע של 30.5 נקודות למשחק וסיימה במקום השביעי.
נבחרת קולומביה מעולם לא השתתפה במשחקים האולימפיים.
קולומביה השתתפה פעם אחת באליפות אמריקה בכדורסל בשנת 2017 כאחת ממארחות הטורניר, אך הפסידה בכל משחקיה.
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: לא העפילה
ברזיל 1954: לא העפילה
צ'ילה 1959: לא העפילה
ברזיל 1963: לא העפילה
אורוגוואי 1967: לא העפילה
יוגוסלביה 1970: לא העפילה
פרגוואי 1974: לא העפילה
הפיליפינים 1978: לא העפילה
| קולומביה 1982 | מקום שביעי | 6 | 0 | 6 |
ספרד 1986: לא העפילה
ארגנטינה 1990: לא העפילה
קנדה 1994: לא העפילה
יוון 1998: לא העפילה
ארצות הברית 2002: לא העפילה
יפן 2006: לא העפילה
טורקיה 2010: לא העפילה
ספרד 2014: לא העפילה
הרפובליקה העממית של סין 2019: לא העפילה
הפיליפיניםיפןאינדונזיה 2023: לא העפילה
קטר (מדינה) 2027: 
| סך הכל | הופעה אחת | 6 | 0 | 6 |
כל אליפויות אמריקה

| אליפות האמריקות בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
פוארטו ריקו 1980: לא נרשמה
ברזיל 1984: לא העפילה
אורוגוואי 1988: לא נרשמה
מקסיקו 1989: לא העפילה
ארצות הברית 1992: לא העפילה
פוארטו ריקו 1993: לא העפילה
ארגנטינה 1995: לא העפילה
אורוגוואי 1997: לא העפילה
פוארטו ריקו 1999: לא העפילה
ארגנטינה 2001: לא העפילה
פוארטו ריקו 2003: לא העפילה
הרפובליקה הדומיניקנית 2005: לא נרשמה
ארצות הברית 2007: לא העפילה
פוארטו ריקו 2009: לא העפילה
ארגנטינה 2011: לא העפילה
ונצואלה 2013: לא העפילה
מקסיקו 2015: לא נרשמה
| ארגנטינה קולומביה אורוגוואי 2017 | מקום 11 | 3 | 0 | 3 |
| ברזיל 2022 | מקום תשיעי | 3 | 1 | 2 |
| ניקרגואה 2025 | העפילה |  |  |  |
| סך הכל | 2 הופעות | 6 | 1 | 5 |
הערות שוליים

↑  דירוג לנבחרות לאומיות גברים באתר פיב"א
הביוספירה של מונטריאול

| --- | --- |

 מידע כללי
 סוג:  כיפה גאודזית, בניין 
 מיקום:  מונטריאול 
 מדינה:  קנדה 
 בעלים:  Environment and Climate Change Canada 
 הקמה ובנייה
 תקופת הבנייה:  ?–1967
 תאריך פתיחה רשמי:  1995 
 חומרי בנייה:  פלדה, acrylate polymer 
 אדריכל:  באקמינסטר פולר, Shoji Sadao 
 סגנון אדריכלי:  אדריכלות הייטק 
 
 קואורדינטות:  45°30′51″N 73°31′53″W﻿ / ﻿45.51409167°N 73.53149444°W﻿ / 45.51409167; -73.53149444
 biosphere.ec.gc.ca
 he
 
הביוספירה של מונטריאול (בצרפתית: Biosphère de Montréal) היא מוזיאון הממוקם בעיר מונטריאול ומוקדש להיסטוריה של הטבע ולאיכות הסביבה. המוזיאון ממוקם בפארק ז'אן-דרפו שעל האי סנט הלנה בעיר מונטריאול, בפרובינציית קוויבק שבקנדה.
המבנה הוקם כמבנה של ארצות הברית ביריד העולמי אקספו 67.
כיפת המבנה, הבנויה כקליפה מסוג כיפה גאודזית, תוכננה על ידי האדריכל בקמינסטר פולר. קוטרה של הכיפה 76 מטרים, וגובהה 62 מטרים.
היסטוריה > אקספו 67

המבנה נבנה על מנת לשמש כמבנה המייצג את ארצות הברית בתערוכה העולמית. המבקרים במבנה נכנסו לארבעה אזורים תמתיים שחולקו לשבעה מפלסים. המבנה כלל גרם מדרגות נעות שאורכו 37 מטרים - באותה עת גרם המדרגות הארוך ביותר בעולם. כמו כן המינירייל (המונורייל של התערוכה) עבר דרך המבנה.
היסטוריה > שריפת המבנה

ב-20 במאי 1976, במהלך שיפוצים שנערכו במבנה פרצה שרפה אשר שרפה את ציפוי המבנה (שהיה עשוי אקריליק שקוף). שלד הפלדה של המבנה לא נפגע, אולם המבנה נותר ללא שימוש עד שנת 1990.
היסטוריה > מוזיאון הביוספירה לסביבה

באוגוסט 1990 רכש תאגיד איכות הסביבה של קנדה (Environment Canada) את המבנה בעלות של 17.5 מיליון דולרים, במטרה להפוך אותו למוזיאון לאיכות הסביבה השם דגש על הסביבה האקולוגית של הימות הגדולות ונהר סנט לונרס. המוזיאון נפתח בשנת 1995 במבנים שתוכננו על ידי האדריכל אריק גותייה בתוך שלד הפלדה המקורי של פולר. בעת שנפתח נקרא המוזיאון בשם "מוזיאון המים". שמו שונה לשמו הנוכחי ("הביוספירה") בשנת 2007 כאשר המוזיאון הרחיב את מיקודו והפך למוזיאון לאיכות הסביבה. במוזיאון מוצגים אינטראקטיביים ופעילות המציגה נושאי שימור, שינויי אקלים, זיהום אוויר, מערכת אקולוגיות ופיתוח בר קיימה.
צידו של המבנה
המבנה בשלג
אוקטובר 2005
מבט מהנהר
פנים המבנה
יולי 2011
מרץ 2012
ראו גם

הביודום של מונטריאול
הצעירים (סרט)

| --- | --- |
כרזת הסרט
כרזת הסרט
 בימוי:  סידני ג'. פיורי
 הופק בידי:  קנת' הרפר, אנדרו מיצ'ל
 תסריט:  רונלד קאס, פיטר מאיירס
 עריכה:  ג'ק סלייד
 שחקנים ראשיים:  קליף ריצ'רד רוברט מורלי קרול גריי
 מוזיקה:  סטנלי בלאק, רונלד קאס
 צילום:  דאגלס סלוקומב
 מדינה:  בריטניה בריטניה
 חברת הפקה:  Associated British Picture Corporation 
 חברה מפיצה:  Warner-Pathé
 הקרנת בכורה:  13 בדצמבר 1961
 משך הקרנה:  108 דקות
 שפת הסרט:  אנגלית 
 סוגה:  סרט מוזיקלי 
 מקום התרחשות:  לונדון 
 תקציב:  £230,000
 הכנסות:  £750,000
 דף הסרט ב־IMDb
 
הצעירים (באנגלית: The Young Ones, בארצות הברית: !Wonderful to Be Young) הוא סרט קומדיה מוזיקלית משנת 1961 בבימויו של סידני ג'. פיורי, עם קליף ריצ'רד, רוברט מורלי וקרול גריי בתפקידים הראשיים.
זה סרטו המוזיקלי הגדול הראשון של קליף ריצ'רד והוא הצליח מאוד בבריטניה. אחריו היו הסרטים "חופשת קיץ" (1963), "חיים נפלאים" (1964) ו"Finders Keepers"‏ (1966). בכולם הופיע עם חברי להקת הצלליות.
קולה של קרול גריי מדובב על ידי הזמרת גרזינה פריים (Grazina Frame).
בסרט יש שירים וקטעי ריקוד רבים. השיר "The Young Ones" הגיע מיד למקום הראשון במצעד הסינגלים הבריטי, שהה במקום הראשון במשך שישה שבועות והיה במצעד במשך עשרים שבועות.
העלילה היא על קבוצת צעירים שמפעילים מועדון בו הם מבלים, שרים ורוקדים. טייקון נדל"ן רכש את המקום ורוצה להרסו כדי לבנות שם מגדל משרדים.